

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA: 021-05/22-01/18**

**URBROJ:2103-15-01-22-1**

**U Šandrovcu, 26.09.2022.**

**ZAPISNIK**

**sa 12. sjednice Općinskog vijeća općine Šandrovac održane dana 26.09.2022.g. sa početkom u 20,00 sati na adresi Bjelovarska 6, 43227 Šandrovac, 1. kat. prostorija vijećnice**

**Prisutni članovi Općinskog vijeća**

1. Tomislav Fleković-predsjednik
2. Mirko Bedeković-potpredsjednik
3. Željko Đipalo
4. Katarina Blažeković
5. Goran Solar
6. Stjepan Kos
7. Nikola Radonić
8. Želimir Gluščić
9. Slaven Kurtak

**Odsutni član Općinskog vijeća**

1. Damir Husnjak

**Ostali prisutni**:

1. Damir Kolar, ravnatelj Doma za starije i nemoćne Šandrovac
2. Ivana Fočić, pročelnica
3. Dajana Perhot
4. Sandra Sedlanić

Predsjednik Općinskog vijeća Općine Šandrovac Tomislav Fleković pozdravio je sve prisutne, utvrdio da je na sjednici prisutno 9 vijećnika te da je kvorum potvrđen. Današnja sjednica provodi se uz sve epidemiološke mjere tako da su svi prisutni razmješteni tako da je razmak sjedećih mjesta među prisutnima 1,5m te ima je omogućeno korištenje dezinfekcijskog sredstva i provjetravanje prostorije.

Predsjedavajući je predložio sljedeći

**Dnevni red 12. sjednice Općinskog vijeća općine Šandrovac:**

1. Aktualni sat,
2. Usvajanje zapisnika sa 10. sjednice Općinskog vijeća Općine Šandrovac,
3. Usvajanje zapisnika sa 11. telefonske sjednice Općinskog vijeća Općine Šandrovac,
4. Davanje suglasnost na Izvješće o radu Općinskog načelnika općine Šandrovac za razdoblje od 01.01.2022. do 30.06.2022. godine.
5. Donošenje I. izmjena i dopuna Odluke o isplati jednokratne novčane pomoći studentima sa područja Općine Šandrovac u 2022. godini,
6. Donošenje I. izmjena i dopuna Odluke o sufinanciranju troškova boravka djece sa područja Općine Šandrovac u Dječjem vrtiću Šandrovac u 2022. godini,
7. Donošenje Odluke o određivanju pravnih osoba od interesa za sustav civilne zaštite   
   na području Općine Šandrovac
8. Donošenje Odluke o izmjenama i dopunama Godišnjeg plana upravljanja i raspolaganja nekretninama Općine Šandrovac i planu investicija Općine Šandrovac za 2022. godinu,
9. Donošenje Odluke o davanju na korištenje poslovnih prostora općine Šandrovac za potrebe DVD Šandrovac, Lasovac, Pupelica, Ravneš, i Kašljavac
10. Donošenje Odluke o socijalnoj skrbi Općine Šandrovac,
11. Usvajanje izvršenja prihoda i rashoda Doma za starije i nemoćne osobe Šandrovac za razdoblje od 1. siječnja 2022. do 30. lipnja 2022. godine,
12. Davanje suglasnosti na I. izmjene i dopune Financijskog plana Doma za starije i nemoćne osobe Šandrovac za 2022. godinu,
13. Usvajanje izvršenja prihoda i rashoda Dječjeg vrtića Šandrovac za razdoblje od 1. siječnja 2022. do 30. lipnja 2022. godine,
14. Davanje suglasnosti na I. izmjene i dopune Financijskog plana Dječjeg vrtića Šandrovac za 2022. godinu.

Dnevni red je jednoglasno sa 9 glasova ZA usvojen od strane vijećnika Općinskog vijeća Općine Šandrovac. Zatim se prešlo na raspravljanje pojedinih točki dnevnog reda 12. sjednice Općinskog vijeća Općine Šandrovac.

**Točka 1.**

**Aktualni sat.**

\*Vijećnik, Nikola Radonić: „Zanima me zašto u cijeloj godini nijednom nisu pokošene bankine i to 300 metara od Crkve?“

\*\*Načelnik , Dario Halauš: „ Razgovarali smo o tome. Da, Napravljen je propust, neće se ponoviti. „

\*Vijećnik, Mirko Bedeković upozorio je da se na afsaltu u Bjelovarskoj ulici pojavila dosta velika rupa koju bi trebalo sanirati.

\*Načelnik je odgovorio kako je već reagirao, no moramo čekati da dođemo na red.

Načelnik je u nastavku izvijestio prisutne o trenutnim i budućim radovima i projektima na području Općine Šandrovac.

**Točka 2.**

**Usvajanje zapisnika sa 10. sjednice Općinskog vijeća Općine Šandrovac.**

U trenutku glasanja bilo je prisutno 9 vijećnika, te je Zapisnik sa 10. sjednice Općinskog vijeća Općine Šandrovac jednoglasno usvojen od strane Općinskog vijeća općine Šandrovac sa 9 glasova ZA.

**(KLASA: 021-05/22-01/13 , URBROJ: 2103-15-01-22-1 od 01.08.2022.)**

**Točka 3.**

**Usvajanje zapisnika sa 11. telefonske sjednice Općinskog vijeća Općine Šandrovac.**

U trenutku glasanja bilo je prisutno 9 vijećnika, te je Zapisnik sa 11. telefonske sjednice Općinskog vijeća Općine Šandrovac jednoglasno usvojen od strane Općinskog vijeća općine Šandrovac sa 9 glasova ZA.

**(KLASA: 021-05/22-01/15 , URBROJ: 2103-15-01-22-1 od 18.08.2022.)**

**Točka 4.**

**Usvajanje Odluke o izvršenju Proračuna Općine Šandrovac za razdoblje od 01.01.-30.06.2022.**

\*Dajana Perhot po stavkama je obrazložila izvršenje Proračuna Općine Šandrovac za razdoblje od 01.01-30.06.2022.

U trenutku glasanja bilo je prisutno 9 vijećnika, te Odluka o izvršenju proračuna Općine Šandrovac za razdoblje od 01.01.-30.06.2022 jednoglasno usvojena od strane Općinskog vijeća općine Šandrovac sa 9 glasova ZA.

**(KLASA: 400-06/22-01/15, URBROJ: 2103-15-01-22-1 od 26.09.2022.)**

**Točka 5.**

**Davanje suglasnosti na Izvješće općinskog načelnika o radu za razdoblje od 01.01.2022.do 30.06.2022.**

U trenutku glasanja bilo je prisutno 9 vijećnika, te je suglasnost na Izvješće općinskog načelnika o radu za razdoblje od 01.01.2022.-30.06.2022. usvojeno jednoglasno sa 9 glasova ZA od strane Općinskog vijeća Općine Šandrovac.

**(KLASA: 400-06/22-01/ 16, URBROJ: 2103-15-01-22-1 od 26.09.2022.)**

**Točka 6.**

**Odluka o I. Izmjenama i dopunama Odluke o isplati jednokratne novčane pomoći studentima sa područja Općine Šandrovac u 2022.g.**

U Odluci o isplati jednokratne novčane pomoći studentima sa područja Općine Šandrovac u 2022. godini (KLASA: 550-01/21-01/5, URBROJ:2123-05-01-21-1 od 10.12.2021.- dalje: Odluka) članka 2. mijenja se i glasi :„Bespovratna pomoć dodjeljuje se u jednokratnom iznosu od 2.000,00 kuna za svaku akademsku godinu redovnim i izvanrednim studentima sa područja općine Šandrovac koji studiraju na visokim školama i fakultetima u Republici Hrvatskoj.

Sredstva novčane pomoći osiguravaju se u Proračunu Općine Šandrovac, na poziciji 37215 (Jednokratna novčana pomoć – studenti).“

U trenutku glasanja bilo je prisutno 9 vijećnika, te je Odluka o I. izmjenama i dopunama Odluke o isplati novčane pomoći studentima sa područja Općine Šandrovac u 2022.g. usvojena jednoglasno sa 9 glasova ZA od strane Općinskog vijeća Općine Šandrovac.

**(KLASA: 550-01/22-01/1, URBROJ: 2103-15-01-22-1 od 26.09.2022.)**

**Točka 7.**

**Odluka o I. izmjenama i dopunama Odluke o sufinanciranju troškova boravka djece sa područja Općine Šandrovac u Dječjem vrtiću Šandrovac u 2022.g.**

U Odluci o sufinanciranju troškova boravka djece sa područja Općine Šandrovac u Dječjem vrtiću Šandrovac u 2022. godini (KLASA:601-02/21-01/7, URBROJ:2123-05-01-21-1 od 10.12.2021. – dalje: Odluka) članka 3. mijenja se i glasi:

„Općina Šandrovac sufinancirat će troškove boravka djece s područja Općine Šandrovac u Dječjem vrtiću Šandrovac u iznosu od 2.000,00 kuna mjesečno po djetetu, a ostatak do pune ekonomske cijene do 2.600,00 kuna mjesečno snosit će roditelji odnosno skrbnici kao korisnici usluga dječjeg vrtića.

„U slučaju popunjenosti kapaciteta Dječjeg vrtića Šandrovac, Općina Šandrovac sufinancirat će troškove boravka djece s područja Općine Šandrovac u dječjim vrtićima i jaslicama sa sjedištem izvan općine Šandrovac u iznosu od 1.000,00 kuna mjesečno po djetetu, a ostatak do pune ekonomske cijene mjesečno snosit će roditelji odnosno skrbnici kao korisnici usluga dječjeg vrtića i jaslica.“

U trenutku glasanja bilo je prisutno 9 vijećnika te je Odluka o I. izmjenama i dopunama Odluke o sufinanciranju troškova boravka djece sa područja Općine Šandrovac u Dječjem vrtiću Šandrovac u 2022.g. usvojena jednoglasno sa 9 glasova ZA od strane Općinskog vijeća Općine Šandrovac.

**(KLASA: 601-02/22-01/4, URBROJ: 2103-15-01-22-1 od 26.09.2022.)**

**Točka 8.**

**Odluka o određivanju pravnih osoba od interesa za sustav civilne zaštite na području Općine Šandrovac.**

Ovom Odlukom o određivanju pravnih osoba od interesa za sustav civilne zaštite   
na području Općine Šandrovac (dalje u tekstu: Odluka) određuju se pravne osobe od interesa za sustav civilne zaštite na području Općine Šandrovac s ciljem priprema i sudjelovanja u aktivnostima i mjerama radi smanjenja rizika od katastrofa, pružanja brzog odgovora na prijetnje i opasnosti nastanka te ublažavanja posljedica u slučaju prijetnje, nastanka i posljedica velikih nesreća i katastrofa na području Općine Šandrovac.

U trenutku glasanja bilo je prisutno 9 vijećnika te je Odluka o određivanju pravnih osoba od interesa za sustav civilne zaštite na području Općine Šandrovac usvojena jednoglasno sa 9 glasova ZA od strane Općinskog vijeća Općine Šandrovac.

**(KLASA: 246-01/22-01/2, URBROJ: 2103-15-01-22-1 od 26.09.2022.)**

**Točka 9.**

**Odluka o I. Izmjeni i dopuni godišnjeg plana upravljanja i raspolaganja nekretninama Općine Šandrovac i planu investicija Općine Šandrovac za 2022.g.**

U Godišnjem planu upravljanja i raspolaganja nekretninama Općine Šandrovac i planu investicija Općine Šandrovac za 2022. godinu (KLASA: 943-01/21-01/1, URBROJ: 2123-05-01-21-1 od 10.12.2021. – dalje: Godišnji plan) u članku 3. dodaje se točka 11. te sada članak 3. glasi:

„U 2022. godini, objaviti će se nakon procjene nekretnina i službene potvrde procjembenog elaborata javni natječaji radi prodaje:

1. skladišta poljoprivrednog materijala u Lasovcu, k.č.br. 971/3, k.o. Lasovac, za cijenu od 190.410,00 kuna

2. ošasne ostavine iza pokojnog Amić Slavko, Kašljavac 41/a i to k.č.br. 261/3 oranica i vinogradi stari brijeg površine 211 čhv i kčbr 262/2/C livada površine 144 čhv,

3. ošasne ostavine iza pokojne Irme Žugec djevojački Belovari iz Zagreba, Baštijanova 41, i to k.č.br. 724/1, vinograd Lasovac brdo površine 293 čhv i k.č.br. 725/1, šuma Laosvac brdo površine 244 čhv, zk.ul.br. 164, k.o. Pupelica,

4. ošasne ostavine iza pok. Kovač Marijana upisane u zk.ul,br. 759, k.o.Lasovac, i to k.č.br. 70/2 kuća i dvorište sa 363 m2,

5. ošasne ostavine iza pok. Ivana Raca iz Bjelovara, upisane u zk.ul.br. 70, 71, 72,73, 74 k.o.Pupelica, u zk.ul.br. 274 i 573, k.o. Pupelica i u zk.ul.br. 719, k.o. Šandrovac,

6. lovačke kuće upisane u zk. ul. br. 290, k.o. Ravneš, i to k.č.br. 412/18 zgrada za povremeni boravak br.108 (spremište za lovce površine 16 čhv), dvorište površine 301 čhv i oranica površine 204 čhv, sve ukupne površine 521 čhv i k.č.br. 412/19 oranica površine 505 čhv,

7. k.č.br. 1873/25, k.o. Šandrovac, oranica doline površine 800 čhv,

8. ošasne ostavine iza pokojnog Zlatka Đipalo, Doljani 11, 43227 Šandrovac, nekretnina upisanih u zk.ul.br. 214, 215, 1432 k.o. Šandrovac,

9. ošasne ostavine iza pokojne Marije Zlate Lončarić iz Jasenika, Jasenik 41, nekretnina upisanih u zk.ul.br. 669, 677, 1066, 1377, 1420 k.o. Šandrovac.

10. k.č.br. 1350/2 k.o. Šandrovac livada ograda površine 229 čhv, u ½ suvlasničkog dijela nekretnine i k.č.br. 1352/4 k.o. Šandrovac livada ograda površine 345 čhv, u ½ suvlasničkog dijela nekretnine,

11. ošasne ostavine iza pokojnog Antuna Filipana, nekretnina upisanih u zk.ul.br. 145, 332, 333, 370, k.o. Šandrovac.„

U trenutku glasanja bilo je prisutno 9 vijećnika te je Odluka o I. Izmjenama i dopunama godišnjeg plana upravljanja i raspolaganja nekretninama Općine Šandrovac i plana investicija Općine Šandrovac za 2022.g. usvojena sa 9 glasova ZA od strane Općinskog vijeća Općine Šandrovac.

**(KLASA: 940-01/22-01/1, URBROJ: 2103-15-01-22-1 od 26.09.2022.)**

**Točka 10.**

**Odluka o davanju na korištenje poslovnih prostora Općine Šandrovac za potrebe Dobrovoljnog vatrogasnog društva Šandrovac, Lasovac, Pupelica , Ravneš i Kašljavac.**

Pročelnica Ivana Fočić, dipl.iur. predlaže iz točke 1. članka 1. Odluke i naslova izbrisati Dobrovoljno društvo Šandrovac, sve dok se još jednom ne provjeri kod Agencije za plaćanje u poljoprivredi i ruralnom razvoju da li se prostor vatrogasnog centra može dati na korištenje DVD Šandrovac.

Poslovni prostori iz članka 1. ove Odluke daju se na korištenje DVD Lasovac, Pupelica, Ravneš i Kašljavac na neodređeno vrijeme, bez obaveze plaćanja bilo kakvih novčanih naknada (zakupnina) i režijskih troškova (struja, voda, plin), s obzirom da se radi o pravnim osobama koje pružaju javne usluge od općeg interesa za Općinu Šandrovac.

U trenutku glasanja bilo je prisutno 9 vijećnika te je Odluka o davanju na korištenje poslovnih prostora općine Šandrovac za potrebe Dobrovoljnog vatrogasnog društva Lasovac, Pupelica, Ravneš i Kašljavac usvojena sa 9 glasova ZA od strane Općinskog vijeća Općine Šandrovac.

**(KLASA: 940-01/22-01/2, URBROJ: 2103-15-01-22-1 od 26.09.2022.)**

**Točka 11.**

**Odluka o socijalnoj skrbi Općine Šandrovac.**

Ovom Odlukom utvrđuju se novčane naknade i socijalne usluge koje osigurava Općina Šandrovac, te uvjeti i postupak njihovog ostvarivanja.

Prava iz socijalne skrbi utvrđena ovom Odlukom ne mogu se ostvariti na teret Općine Šandrovac ukoliko je određeno da ta prava osigurava Republika Hrvatska na osnovi Zakona o socijalnoj skrbi (u daljnjem tekstu: Zakon).

U trenutku glasanja bilo je prisutno 9 vijećnika te je Odluka o socijalnoj skrbi Općine Šandrovac usvojena sa 9 glasova ZA od strane Općinskog vijeća Općine Šandrovac.

**(KLASA: 550-01/22-01/2, URBROJ: 2103-15-01-22-1 od 26.09.2022.)**

**Točka 12.**

**Odluka o izvršenju prihoda i rashoda Doma za starije i nemoćne osobe Šandrovac za razdoblje od 01.01.30.06.2022.**

Ravnatelj Doma za starije i nemoćne osobe Šandrovac po stavkama je obrazložio izvršenje Proračuna Doma za starije i nemoćne osobe Šandrovac za razdoblje od 01.01-30.06.2022.

U trenutku glasanja bilo je prisutno 9 vijećnika te je izvršenje prihoda i rashoda Doma za starije i nemoćne osobe Šandrovac za razdoblje 01.01.-30.06.2022. usvojeno sa 9 glasova ZA od strane Općinskog vijeća Općine Šandrovac

**(KLASA: 551-05/22-01/1 , URBROJ: 2103-15-01-22-1 od 26.09.2022.)**

**Točka 13.**

**Odluka o usvajanju I. izmjena i dopuna Financijskog plana Doma za starije i nemoćne osobe Šandrovac za 2022.g.**

Ravnatelj Doma za starije i nemoćne osobe Šandrovac po stavkama je obrazložio I. izmjene i dopune Financijskog plana Doma za starije i nemoćne osobe Šandrovac za 2022.g.

U trenutku glasanja bilo je prisutno 9 vijećnika te je Odluka o usvajanju I. Izmjena i dopuna Financijskog plana Doma za starije i nemoćne osobe Šandrovac za 2022.g. usvojeno sa 9 glasova ZA od strane Općinskog vijeća Općine Šandrovac.

**(KLASA: 551-05/22-01/2 , URBROJ: 2103-15-01-22-1 od 26.09.2022.)**

**Točka 14.**

**Odluka o usvajanju Izvješća o izvršenju financijskog plana Dječjeg vrtića Šandrovac za razdoblje od 01.01.2022. do 30.06.2022.**

**\***Vijećnica Katarina Blažeković pročitala je o obrazložila Izvješće o izvršenju financijskog plana Dječjeg vrtića Šandrovac za razdoblje od 01.01.2022. do 30.06.2022. godine .U trenutku glasanja bilo je prisutno 9 vijećnika te je Odluka o usvajanju Izvješća o izvršenju financijskog plana Dječjeg vrtića Šandrovac za razdoblje od 01.01.2022. do 30.06.2022. usvojeno sa 9 glasova ZA od strane Općinskog vijeća Općine Šandrovac.

**(KLASA: 601-02/22-01/2, URBROJ: 2103-15-01-22-1 od 26.09.2022.)**

**Točka 15.**

**Odluka o usvajanju I. izmjena i dopuna Financijskog plana Dječjeg vrtića Šandrovac za 2022.**

Vijećnica Katarina Blažeković pročitala je i obrazložila I. izmjene i dopune Financijskog plana Dječjeg vrtića Šandrovac za 2022. godinu.

U trenutku glasanja bilo je prisutno 9 vijećnika te je Odluka o usvajanju I. izmjena i dopuna Financijskog plana Dječjeg vrtića Šandrovac 2022. usvojeno sa 9 glasova ZA od strane Općinskog vijeća Općine Šandrovac.

**(KLASA: 601-02/22-01/3, URBROJ: 2103-15-01-22-1 od 26.09.2022.)**

Završeno u 20,58 h.

Zapisničar

Sandra Sedlanić

Općinsko vijeće Općine Šandrovac

Predsjednik općinskog vijeća Općine Šandrovac

Tomislav Fleković